stanford-oval/wikipedia huggingface dataset:
Michal Teplý

| Michal Teplý> Henkilötiedot |
| --- | --- |
Syntynyt: 27. toukokuuta 2001 (ikä 23) Havlíčkův Brod, Tšekki
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  191 cm
Paino:  85 kg
Seura
Seura (P):  Chicago Blackhawks
Sarja:  NHL
Nyk. seura:  Rockford IceHogs (AHL)
Pelaajaura
Pääsarjaura:  2017–
Aik. seurat:  BK Havlíčkův Brod (Tšekki II) HC Benátky nad Jizerou (Tšekki I) HC Liberec (ČEL) BK Mladá Boleslav (ČEL) HC Litoměřice (Tšekki I)
NHL-varaus:  105. varaus, 2019 Chicago Blackhawks
Michal Teplý (s. 27. toukokuuta 2001 Havlíčkův Brod, Tšekki) on tšekkiläinen jääkiekkoilija, joka pelaa NHL-seura Chicago Blackhawksin organisaatiossa. Hän pelannee lähinnä AHL-joukkue Rockford IceHogsissa. Teplý on pelipaikaltaan oikea laitahyökkääjä. Hän laukoo oikealta.
Ura > Seuraura

Teplý on HC Havlíčkův Brodin kasvatti. Hän oli kaudella 2014–2015 19 osumallaan seuran C-nuorten paras maalintekijä Vojtěch Holendan ja Vojtěch Veverkan kanssa. Kaudella 2015–2016 Teplý voitti joukkueen sisäisen piste-, maali- ja syöttöpörssin tehoilla 16+14=30. Kaudella 2016–2017 hän oli tehoilla 35+23=58 Havlíčkův Brodin paras pistemies ja maalintekijä. Teplý jakoi myös joukkueen sisäisen syöttöpörssin voiton Vojtěch Holendan kanssa. Hän jakoi koko Tšekin B-nuorten sarjan maalipörssin toisen sijan HC Pardubicen Michal Pochobradskýn kanssa edellään vain HC Letci Letňanyn Lukáš Rousek sekä sijoittui pistepörssissä kahdeksanneksi. Teplý debytoi kauden aikana myös vain 15-vuotiaana Tšekin kolmanneksi korkeimmalla sarjatasolla 2. česká hokejová ligassa, jossa hän pelasi viisi playoff- ja kolme nousukarsintasarjan ottelua tehopistein 1+2=3.
Kaudeksi 2017–2018 Teplý siirtyi HC Liberecin organisaatioon. Hän pelasi suurimman osan kaudestaan seuran A-nuorissa, joiden sisäisen tehotilaston Teplý voitti lukemalla +13. Hän debytoi kauden aikana myös Liberecin miesten Extraliga-joukkueessa, jossa Teplý pelasi kaksi Mestarien liigan ottelua. Hän teki miesten pääsarjadebyyttinsä vain 16-vuotiaana 11. lokakuuta 2017 vieraissa sveitsiläistä HC Davosia vastaan. Teplý merkittiin Liberecin nelosketjun vasempaan laitaan Zdeněk Králin ja Adam Dlouhýn viereen. Hän sai ottelussa jääaikaa 9.04 minuuttia. Teplý teki ottelussa myös ensimmäisen miesten pääsarjamaalinsa. Hän ei kuitenkaan debytoinut kauden aikana Extraligassa. Teplý pelasi miesten pelejä myös 14 ottelua lainalla Tšekin toiseksi korkeimmalla sarjatasolla 1. česká hokejová ligan SK Horácká Slavia Třebíčissä.
Teplý debytoi kaudella 2018–2019 Extraligassa, jossa hän pelasi 15 runkosarjaottelua tehden kaksi syöttöpistettä. Teplý teki Extraliga-debyyttinsä runkosarjan avauskierroksella 14. syyskuuta 2018 vieraissa HC Plzeňiä vastaan. Hänet merkittiin Liberecin nelosketjun vasempaan laitaan Jaroslav Vlachin ja Lukáš Krenželokin viereen. Teplý sai ottelussa jääaikaa 12.02 minuuttia. Hän pelasi kauden aikana myös 23 ottelua lainalla 1. ligaa Třebíčissä. Teplý vahvisti myös Liberecin A-nuoria pudotuspeleissä, joissa hän oli joukkueen paras pistemies ja syöttäjä tehoilla 2+4=6.
Chicago Blackhawks varasi Teplýn neljännellä kierroksella 105. pelaajana NHL:n varaustilaisuudessa 2019. Samana kesänä hänet varasi myös WHL-joukkue Winnipeg Ice varasi koko CHL:n varaustilaisuuden neljäntenä pelaajana. Teplý siirtyi joukkueeseen kaudeksi 2019–2020. Hän oli tehoilla 29+34=63 Icen paras maalintekijä ja toiseksi paras pistemies Isaac Johnsonin jälkeen.
Huhtikuussa 2020 Teplý teki kolmivuotisen NHL-tulokassopimuksen Chicago Blackhawksin kanssa. Hänen kausipalkkansa NHL:n puolella on 825 833 dollaria. Syyskuussa seura lainasi Teplýn kaudeksi 2020–2021 kotimaahansa Extraliga-joukkue BK Mladá Boleslaviin. Hän pelasi siellä yhden ottelun, kunnes marraskuussa Teplý lainattiin sarjatasoa alemmas 1. ligan HC Litoměřiceen. Hän pelasi siellä kolme ottelua. alle 20-vuotiaiden MM-kilpailujen ja tammikuun 2021 harjoitusleirin päätteeksi Blackhawks lähetti Teplýn AHL-joukkue Rockford IceHogsiin.
Ura > Maajoukkueura

Teplý pelasi alle 20-vuotiaiden MM-kilpailuissa vuosina 2020 ja 2021, joista ensimmäisessä turnauksessa hän voitti Tšekin sisäisen piste- ja syöttöpörssin viidellä syöttöpisteellään. Valmennus valitsi Teplýn joukkueen turnauksen yhdeksi kolmesta parhaasta pelaajasta. Hän pelasi myös alle 18-vuotiaiden MM-kilpailuissa vuosina 2018 ja 2019, joista jälkimmäisessä turnauksessa Teplý oli kolmella syöttöpisteellään Tšekin paras syöttäjä kolmen muun pelaajan kanssa. Hänet valittiin Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Teplý pelasi myös alle 18-vuotiaiden Hlinka Gretzky Cupissa vuonna 2018, jolloin hän oli kolmella syöttöpisteellään Tšekin paras syöttäjä Marcel Barinkan ja Adam Raškan kanssa. Teplý pelasi myös World U-17 Hockey Challengessa vuonna 2017, jolloin hän voitti pronssia. Teplý pelasi myös World Junior A Challengessa vuonna 2018. Yhteensä hän on pelannut 34 nuorten ja 68 poikien maaottelua.
Tšekin A-maajoukkueessa Teplý on pelannut yhden ottelun ilman tehopisteitä. Hän teki A-maajoukkuedebyyttinsä vain 19-vuotiaana Karjala-turnauksen päätösottelussa 8. marraskuuta 2020 Helsingin Hartwall Arenalla alle 20-vuotiaiden maajoukkuepelaajista koottua Venäjää vastaan. Myös Tšekki peluutti ottelussa useita alle 20-vuotiaiden maajoukkuepelaajia. Teplý merkittiin Tšekin nelosketjun vasempaan laitaan yhdessä kahden ikätoverinsa, Jaromír Pytlíkin ja Filip Kofferin viereen.
Mary J. Blige

| Mary Jane Blige |
| --- | --- |
 Mary J. Blige tammikuussa 2010.
Henkilötiedot
Syntynyt: 11. tammikuuta 1971 (ikä 53) Bronx, New York, New York, Yhdysvallat
Ammatti:  laulaja, lauluntekijä, musiikkituottaja, malli, näyttelijä
Muusikko
Taiteilijanimi:  Mary J. Blige
Aktiivisena:  1989–
Tyylilajit:  R&B, soul, hip hop
Levy-yhtiöt:  Uptown Records MCA Records Geffen Records Matriarch Records
Aiheesta muualla
www.maryjblige.com
  [ Muokkaa Wikidatassa ] [ ohje ]  
Mary J. Blige (oik. Mary Jane Blige, s. 11. tammikuuta 1971 Bronx, New York, New York) on yhdysvaltalainen näyttelijä, R&B-, hiphop- ja soul -laulaja, -lauluntekijä ja -tuottaja.
Mary J. Blige on äänialaltaan mezzosopraano.
Uran alku

Mary Blige syntyi Bronxissa, New Yorkissa jazz-muusikon ja opettajan toiseksi lapseksi. Maryn isä lähti kotoa, kun hän oli 4-vuotias, minkä jälkeen hänen perheensä elämä muuttui vaikeaksi ja he muuttivat Yonkersiin. Musiikki ja kirkko muodostui hänelle tärkeäksi, ja hän voitti 7-vuotiaana lahjakkuuskisan laulamalla Aretha Franklinin ”Records”-kappaleen. Teini-ikäisenä hän jätti lukion kesken. Blige teki vuonna 1988 demonauhan, jonka avulla hän onnistui saamaan sopimuksen levy-yhtiön kanssa.
Muut albumit

The Tour (1998)
Filmografia > Elokuvat

Prison Song (2001)
Rock of Ages (2012)
Mudbound (2017)
Mestarietsivä Sherlock Gnomes (2018)
Filmografia > Televisio

The Umbrella Academy (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Metsänhoitoyhdistys

Utajärven Metsänhoitoyhdistyksen talo.
Metsänhoitoyhdistys (mhy.) on metsänomistajien rahoittama ja hallinnoima yhteenliittymä, joka edistää ja valvoo alueellaan yksityismetsätaloutta.
Metsänhoitoyhdistysten tarkoituksena on edistää metsänomistajien harjoittaman metsätalouden kannattavuutta ja tuottaa metsänomistajien tarvitsemia palveluita. Yhdistys voi muun muassa selvittää avustusvarojen saatavuuden ja hakea mahdolliset valtion avustukset metsänomistajan puolesta. Yhdistys edistää metsien kestävää hoitoa; tyypillisimpiä metsänhoitotöitä ovat metsänuudistamiseen ja taimikonhoitoon liittyvät tehtävät. Metsänhoitoyhdistykset rahoittavat toimintansa jäsenmaksuilla ja palveluliiketoiminnan tuotoilla.
Helmikuussa 2024 Suomessa oli 56 metsänhoitoyhdistystä, joiden toimialue kattoi koko maan. Metsänhoitoyhdistyksiä on ainoastaan Suomessa.[lähde? ]
Metsänhoitoyhdistyksien pakkojäsenyys poistui vuoden 2014 alussa ja metsänhoitomaksun kerääminen veromuotoisena poistui vuoden 2015 alusta.  Samalla vuodesta 2015 lähtien metsänhoitoyhdistysten jäsenet saavat käyttöönsä myös  MTK ry:n jäsenedut, kun metsänhoitoyhdistykset ovat liittyneet MTK:n jäseniksi.
Historia

Metsänhoitoyhdistys Tapio perustettiin 2. joulukuuta 1907. Metsäosuuskuntia perustettiin järkiperäistämään metsänhoitoa ja myymään "metsäntuotteita jalostettuna ja jalostamattomana". Tapio valisti metsänhoidosta metsänhoitokursseilla ja kilpailuissa, arvioi metsiä, leimasi ja myi puita, välitti siemeniä ja tuotti taimia metsänviljelyyn. Toiminta hiipui sodan aikana ja päättyi vuonna 1920.
1930-luvulla metsänhoidon yhdistystoiminta elpyi metsänomistajien yhdistyksinä ja levisi koko maahan. Vuonna 1950 säädettiin metsänhoitoyhdistyslaki. Lakisääteisen metsänhoitomaksun avulla metsänhoitoyhdistysten merkitys kasvoi entisestään 1960- ja 1970-luvuilla. Nykyisin voimassa oleva laki ja asetus metsänhoitoyhdistyksistä on vuodelta 1998 (534/1998). Vuoden 2015 alussa voimaan tuli muutos, jolla metsänhoitoyhdistysten oikeus saada lakisääteisiä metsänhoitomaksuja kumottiin. (1090/2013).
Aiheesta muualla

Metsänhoitoyhdistys
Laki metsänhoitoyhdistyksistä
Asetus metsänhoitoyhdistyksistä
Suomen metsänhoitoala joutuu EU:n syyniin kilpailuongelmien takia.
Metsänhoitoyhdistysten asema puukaupoissa syyniin
Michele Sanmicheli

Sanmicheli Giorgio Vasarin teoksessa Le Vite
Michele Sanmicheli (1484 Verona, Venetsian tasavalta – 1559) oli italialainen arkkitehti ja sotilasinsinööri.
Sanmicheli aloitti arkkitehtuuriopintonsa isänsä ja enonsa johdolla, mutta muutti 16-vuotiaana Roomaan opiskelemaan klassista kuvanveistoa ja arkkitehtuuria Antonio da Sangallon työpajassa. Vuonna 1509 Sanmicheli muutti Orvietoon Umbriaan, jossa hän suunnitteli useita kirkkoja ja palatseja. Vuonna 1527 Sanmicheli palasi Veronaan, jossa hänestä tuli Venetsian johtavia renessanssiarkkitehteja.
Veronassa työskennellessään Sanmicheli kehitti tyyliään sopusointuisesta renessanssityylistä manierismiseen suuntaan. Veronan Palazzo Bevilacqua on yksi hänen loppuaikansa tyypillisimpiä esimerkkejä.
Sanmicheli on erityisesti tunnettu sotilasarkkitehtuurista. Roomassa ollessaan hän kehitti paavi Klemens VII:n toimeksiannosta Parman ja Piacenzan puolustusta. Vuonna 1529 Sanmicheli linnoitti Venetsian määräyksestä Veronan eteläpuolella sijaitsevan Legnagon. Hänet nimitettiin 1535 koko Venetsian tasavallan alueiden linnoitustöiden johtoon. Tähän kuului alueita Rodoksella ja Kyproksella asti. Hänen suurin työnsä oli Venetsian edustalle Lidon saarelle suunniteltu Forte di Sant'Andrea -linnoitus.
Aiheesta muualla

Kuvia tai muita tiedostoja aiheesta Michele Sanmicheli Wikimedia Commonsissa
Messerschmitt P.1079

| Messerschmitt P> 1079 |
| --- | --- |
 Piirros P.1079/16-mallin koneesta.
Tyyppi:  hävittäjä
Alkuperämaa:   Saksa
Valmistaja:  Messerschmitt
Valmistusmäärä:  0 
Messerschmitt P.1079 oli saksalaisen Messerschmittin suunnitteluasteelle jäänyt sarja hävittäjälentokoneita. Sarjan koneet olivat yksipaikkaisia, ja ne oli tarkoitus varustaa joko ramjet- tai suihkumoottorilla versiosta riippuen.
Historia

Messerschmittin Augsburgin osasto alkoi tutkia insinööri Paul Schmidtin suunnittelemien ramjet-moottorien käyttöä lentokoneen voimalaitteena vuonna 1941. Ensimmäisessä projektin puitteissa kehitetyssä koneversiossa suurikokoinen 98 kilonewtonin ramjet-moottori oli tarkoitus asentaa pienen nuolisiiven päälle, nasellityyppisen ohjaamon sijaitsessa siiven ala- ja etupuolella. Version oli tarkoitus toimia vain koelentokoneena, eikä sitä suunniteltu palveluskäyttöön, minkä seurauksena tyyppi varustettiin laskeutumissuksella täyden laskutelinevarustuksen sijaan. Nousukiito olisi tehty pyörällisen vaunun kyydissä, joka irtoaisi koneesta lentoonlähdön yhteydessä. P.1079/1-mallin jälkeen kehitettiin versiot P.1079/2 – P.1079/5 ja P.1079/7. Osassa näistä oli tarkoitus käyttää BMW 3302 -suihkumoottoreita alkuperäisen ramjet-moottorin sijasta. P.1079/13b -malli poikkesi merkittävästi aiemmin kehitetyistä, sillä se oli tarkoitus varustaa kahdella Schmidtin suunnittelemalla ramjet-moottorilla, jotka olisivat määrittäneet koneen rungon ulkomuodon. Ohjaamo olisi sijoitettu moottorien väliin ja yksittäinen sivuperäsin olisi korvattu kahdella korkeusperäsimen kärjissä sijaitsevalla.
P.1079/15-malli poikkesi jälleen huomattavasti kaikista edeltäjistään, sillä yksimoottorisen koneen suurikokoinen ramjet-moottori olisi kulkenut yläpuolelta pisaraa muistuttaneen rungon keskellä, epäsymmetrisesti sijoitetun ohjaamon ollessa tyyrpuurin puolella moottoriin nähden. Versiossa palattiin perinteiseen peräsinrakenteeseen. P.1079/16 oli /15-version jatkokehitelmä, jossa ohjaamon vastapuolella ollut tyhjä rungon osa poistettiin, jolloin runko muuttui päältä nähtynä puolikasta pisaraa muistuttavaksi. Koneessa siirryttiin jälleen /13b-mallista tuttuihin korkeusperäsimen kärkiin sijoitettuihin kaksoissivuperäsimiin.
P.1079-mallisarjan viimeinen tunnettu konesuunnitelma oli ulkomuodoltaan perinteisempi P.1079/51, jossa ramjet-voimalaite oli sijoitettu rungon alaosaan ohjaamon ja polttoainetankkien sijaitessa sen päällä. Peräsin oli rakenteeltaan perinteinen ja aseituksena oli tarkoitus käyttää kahta runkoon asennettua MG 151/20 -tykkiä.
Aiheesta muualla

Kuvia tai muita tiedostoja aiheesta Messerschmitt P.1079 Wikimedia Commonsissa
Mary Jane Watson

| Mary Jane Watson |
| --- | --- |

Luoja(t):  Stan Lee   John Romita
Kustantamo:  Marvel
Ensiesiintyminen:  (osittainen) Amazing Spider-Man nro 25   (kokonainen) Amazing Spider-Man nro 42
Henkilötiedot
Oikea nimi:  Mary Jane "MJ" Watson-Parker
Status:  Elossa
Henkilöllisyydet:  MJ
Voimat:  ei supervoimia
Suhteet
Sukulaiset:  Peter Parker (aviomies), Gayle Watson-Byrnes (sisko), Anna Watson (täti), Kristy (serkku), Philip Watson (isä)
Mary Jane "MJ" Watson on kuvitteellinen hahmo Marvelin sarjakuvamaailmassa. Hän on Peter Parkerin (Hämähäkkimies) ihastuksen kohde ja hän on myös yksi sivuhenkilö Hämähäkkimies-seikkailuissa. Muutamien pienten esiintymisiensä jälkeen hänen ensimmäinen kokonainen esiintymisensä tapahtui Amazing Spider-Man #42-lehdessä ja hänet loivat Stan Lee ja John Romita.
Muissa medioissa > Elokuvat

Sam Raimin ohjaamissa Spider-Man -trilogiassa Mary Janea on esittänyt Kirsten Dunst.
Vuoden 2002 elokuvassa Spider-Man – hämähäkkimies hän on Peter Parkerin naapuri ja nuoruudenihastus. Hänen isänsä on alkoholisti ja hän seurusteli aluksi Flash Thompsoin kanssa, kunnes erosi tästä valmistujaisten jälkeen. Hän alkaa sen jälkeen tapailla Peterin parasta ystävää, Harry Osbornia, mutta alkaa kiinnostua Hämähäkkimiehestä, kun tämä pelastaa hänet ja Harryn Vihreän Menninkäisen hyökkäykseltä. Myöhemmin hän ja Hämähäkkimies päätyvät suutelemaan tämän pelastettua hänet varkailta. Kun Mary Jane lähnetyy Peterin kanssa ja Harry eroaa Mary Janesta, Harryn isä Norman Osborn, joka itse on Vihreä Menninkäinen, joka on päätellyt Peterin olevan Hämähäkkimies, otta Mary Janen ja joukon muita panttivangeiksi Roosevelt Islandin vaijerivaunuun. Hämähäkkimies pelastaa hänet ja myöhemmin Normanin hautajaisissa Mary Jane tunnusta rakastavansa Peteriä, mutta suojellakseen Mary Janea vaaroilta, Peter torjuu hänet.
Jatko-osassa Spider-Man 2 – Hämähäkkimies 2 Mary Jane on päätynyt suhteeseen John Jamesonin kanssa, joka kosii häntä. Mary Janeen kohdistuviensa tunteiden heikentäessä voimiaan, Peter päättää luopua Hämähäkkimiehen henkilöllisyydestä ja elää jälleen normaalia elämää. Mary Jane tajuaa, ettei oikeasti rakasta Johnia, ja Tohtori Mustekalaksi ryhtyneen Otto Octaviousin kidnapattua Mary Janen, Peter huomaa pystyvänsä taas käyttämään voimiaan ja ryhtyy taas Hämähäkkimieheksi. Kun Peter kohtaa Octaviusin ja saa tämän luopumaan pahoista aikeistaan, Peter tulee samalla ottaneeksi naamionsa pois päästään, paljasten Mary Janelle henkilöllisyytensä. Vaikka Peter yhä torjuu Mary Janen tunteet suojellakseen tätä vaaroilta, Mary Jane jättää Johnin alttarille ja kertoo Peterille haluavansa olla tämän kanssa vaaroista huolimatta.
Kolmannessa elokuvassa Spider-Man 3 – Hämähäkkimies 3 Peter suunnittelee Mary Janen kosimista, mutta Mary Janen ongelmat näyttelijänurallaan, mustasukkaisuus Gwen Stacystä, Uudeksi Menninkäisen ryhtyneen Harryn manipulointi sekä symbiootin aiheuttama käytös tulehduttavat heidän välinsä. Peterin hankkiutua eroon symbiootista, sen uudeksi isännäksi ryhtynyt Eddie Brock ottaa Mary Janen panttivangikseen. Peterin ja Harryn pysäytettyä Venom ja Harryn kuoltua saamiinsa haavoihin, Peter ja Mary Jane tekevät sovinnon.
Shailene Woodleyn oli alun perin tarkoitus näytellä Mary Jane Watsonia The Amazing Spider-Man -elokuvissa, mutta hänen kohtauksensa elokuvasta The Amazing Spider-Man 2 leikattiin pois ja elokuvasarjan myöhemmät osat peruttiin Marvel Studiosin kanssatehdyn sopimuksen vuoksi.
Mary Jane ei esiinny Marvel Cinematic Universessa, mutta elokuvissa Spider-Man: Homecoming (2017), Spider-Man: Far From Home (2019) ja Spider-Man: No Way Home (2021) esiintyvä Michelle Jones-Watson (näyttelijänä Zendaya) käyttää Mary Janen tavoin lempinimeä ”MJ”. Tuottaja Kevin Feige kuvaili tätä ”hauskaksi kunnianosoitukseksi” Hämähäkkimiehen rakastetulle hahmon tarinoiden aiemmista versioista.
Muissa medioissa > Animaatiosarja

Mary Jane esiintyi useasti Hämähäkkimies-animaatiosarjassa äänenään Sara Ballantine.
Mary Jane Watson Hämähäkkimiehen animaatiosarjassa
Mehmet Gürs

Mehmet Gürs
Mehmet Gürs (s. 13. joulukuuta 1969) on suomalais-turkkilainen kokki, televisiopersoona ja ravintoloitsija. Häntä pidetään yhtenä Istanbulin tunnetuimmista kokeista.
Elämäkerta

Gürs syntyi Suomessa turkkilaiselle isälle ja suomenruotsalaiselle äidille, mutta varttui Tukholmassa ja Istanbulissa. Hän opiskeli ja työskenteli kokkina Yhdysvalloissa kahdeksan vuotta, ja suoritti siellä hotelli- ja ravintola-alan tutkinnon. 1990-luvun puolivälissä hän palasi Turkkiin ja perusti ensimmäisen ravintolansa Downtownin; kuusi vuotta myöhemmin hän avasi Lokantan ja sitten Miklan vuonna 2005.
Palkinnot

2001: Paras ravintola/ Downtown - TimeOut Istanbul
2002: Paras baari/ NuTeras - TimeOut Istanbul
2003: Paras kokki/ Mehmet Gürs - TimeOut Istanbul
2004: Paras baari/ NuTeras - TimeOut Istanbul
2006: Paras ravintola/ Mikla - TimeOut Istanbul
Yksityiselämä

Gürsillä on yksi lapsi. Hän puhuu ruotsia, turkkia, ranskaa ja englantia.
Miklós Szilvásy

Miklós Szilvásy (vasemmalla) Lontoon olympialaisissa 1948.
Miklós Szilvásy (5. joulukuuta 1925 Márianosztra – 24. toukokuuta 1969 Budapest) oli unkarilainen  kreikkalais-roomalaisen tyylin painija.
Szilvásy saavutti olympiahopeaa kreikkalais-roomalaisen painin 73 kilogramman painoluokassa vuonna 1948 Lontoon olympialaisissa. Neljä vuotta myöhemmin 1952 Helsingin olympialaisissa hän voitti kultamitalin samassa painoluokassa. Napolin MM-kisoissa 1953 hän saavutti vielä hopeaa.
Seuratasolla Szilvásy aloitti painiuransa Budapestin rautatietyöläisten urheiluseurassa BVSC:ssa. Myöhempiä seuroja olivat ÉDOSZ (nyk. Ferencváros) ja  Dózsához (nyk. Újpesti TE).
Mehmet Ali Talat

| Mehmet Ali Talat |
| --- | --- |

 Pohjois-Kyproksen presidentti
 24. huhtikuuta 2005 – 23. huhtikuuta 2010  
Edeltäjä:  Rauf Denktaş
Seuraaja:  Derviş Eroğlu
Pohjois-Kyproksen pääministeri
 13. tammikuuta 2004 – 24. huhtikuuta 2005  
Edeltäjä:  Derviş Eroğlu
Seuraaja:  Ferdi Sabit Soyer
Henkilötiedot
Syntynyt: 6. heinäkuuta 1952 (ikä 72) Kyrenia, Kypros
Tiedot
Puolue:  Turkkilainen republikaanipuolue
Uskonto:  Sunnalaisuus
Mehmet Ali Talat (s. 6. heinäkuuta 1952) on kyproksenturkkilainen poliitikko. Hän toimi Pohjois-Kyproksen tasavallan de facto presidenttinä vuosina 2005–2010. Koska Pohjois-Kyproksen itsenäisyyttä ei ole kansainvälisesti tunnustettu, ei Talatin presidenttiyttäkään tunnustettu. YK piti Talatia bona fide Pohjois-Kyproksen neuvottelijana. Aikaisemmin Talat on toiminut Turkkilaisen republikaanipuolueen puheenjohtajana ja Pohjois-Kyproksen pääministerinä 2004–2005.
Elämäkerta

Talat syntyi Kyproksen pohjoisosassa sijaitsevassa Kyreniassa. Suoritettuaan toisen asteen opinnot Kyproksella, hän opiskeli Lähi-idän teknillisessä yliopistossa, Turkissa. Talat oli jo opiskeluaikanaan mukana poliittisessa toiminnassa.
Palattuaan Kyprokselle hän oli mukana turkkilaisten ammattiliittojen ja Kyproksen turkkilaisten opiskelijoiden liiton (KOGEF) perustamisessa. Talat osallistui Turkkilaisen republikaanipuolueen nuorisotoimintaan ja oli mukana lukuisissa valiokunnissa.
Poliittinen ura

Talat toimi opetus- ja kulttuuriministerinä joulukuusta 1993. Myöhemmin hän toimi muun muassa varapääministerinä.
14. tammikuuta 1996 Talat valittiin Turkkilaisen republikaanipuolueen puheenjohtajaksi. Joulukuussa 2003 hän muodosti presidentti Rauf Denktaşin käskystä hallituksen, kun virassa ollut pääministeri Derviş Eroğlu oli kykenemätön siihen.
Talat voitti presidentinvaalit helmikuussa 2005. Hän toimi pääministerinä presidenttiyden alkuun asti, jonka jälkeen uudeksi pääministeriksi tuli varapuheenjohtaja Ferdi Sabit Soyer.
Aiheesta muualla

Presidentin viralliset sivut
Talatin englanninkielinen haastattelu
Metsänata

| Metsänata |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset
Kladi::  Commelinids
Lahko::  Poales
Heimo::  Heinäkasvit Poaceae
Suku::  Pikkunadat Festuca
Laji::  altissima
Kaksiosainen nimi
 Festuca altissima  All. 
Katso myös
   Metsänata Wikispeciesissä   Metsänata Commonsissa 
Infobox OKNimi-testi OK: 
Metsänata (Festuca altissima) on pikkunatojen eli natojen sukuun kuuluva korkeakasvuinen heinäkasvi.
Ulkonäkö ja koko

Tiheästi mätästävä metsänata kasvaa 60–150 senttimetriä korkeaksi. Sen korressa on kolmesta neljään solmua. Ohuet ja jäykähköt lehdet ovat 7–15 millimetriä leveät, väriltään tummanvihreät. Metsänadan kukintona on 10–18 cm pitkä nuokkuva röyhy. Tähkylöissä, jotka ovat 6–8 mm pitkiä, kellanvihreitä ja vihneettömiä, on kahdesta viiteen kukkaa.
Levinneisyys

Metsänata esiintyy suuressa osassa Eurooppaa paitsi pohjoisessa, ei kuitenkaan yhtenäisellä alueella. Yleisin se on Keski-Euroopassa. Pohjoisimmillaan laji kasvaa Keski-Norjassa 65. leveysasteella.
Michele Morrone

| Michele Morrone |
| --- | --- |
 Michele Morrone vuonna 2019.
Henkilötiedot
Syntynyt: 3. lokakuuta 1990 (ikä 34) Reggio Calabria, Italia
Ammatti:  näyttelijä, malli, laulaja, muotisuunnittelija
Näyttelijä
Aktiivisena:  2011–
Aiheesta muualla
IMDb 
Michele Morrone (s. 3. lokakuuta 1990, Reggio Calabria, Italia) on italialainen näyttelijä, malli, laulaja ja muotisuunnittelija, joka esiintyy sekä italialaisissa että puolalaisissa elokuvissa. Hän sai kansainvälistä tunnustusta esiintyessään Massimo Torricellin roolissa vuoden 2020 eroottisessa romanttisessa draamaelokuvassa 365 Days.
Aiheesta muualla

Michele Morrone Internet Movie Databasessa. (englanniksi)
Milka Duno

Milka Duno vuonna 2006.
Milka Duno (s. 22. huhtikuuta 1972, Caracas) on venezuelalainen autourheilija. Hän on kaikkien aikojen parhaiten sijoittunut (toinen vuonna 2007) naiskuljettaja Daytonan 24 tunnin ajossa. Milka Duno on ajanut IndyCar-sarjaa kaudella 2007 SAMAX:n tallissa ja kaudella 2008 Dreyer & Reinbold Racingin tallissa. Hän osallistui myös Indy 500 -kisaan vuonna 2007 ja oli ensimmäinen pistesijoille sijoittunut nainen Le Mansin 24 tunnin ajossa vuonna 2001.
Dunolla on akateeminen koulutus ja hän aloitti autourheilun ollessaan jo 24-vuotias. Duno asuu nykyään Miamissa, Floridassa.
Aiheesta muualla

Viralliset kotisivut
Miklós Sirokai

| Miklós Sirokai> Transilvanian voivodi |
| --- | --- |
 1342–1344  
Edeltäjä:  Toma Szécsényi
Seuraaja:  Ștefan Lackfi
Henkilötiedot
Miklós Sirokai (romaniaksi Nicolae Sirokai) oli unkarilainen aatelinen, joka toimi Transilvanian voivodina vuosina 1342–1344. Miklós oli Unkarin kuninkaan Ludvig I Suuren ensimmäinen voivodinimitys.